RECKWITH] TEXT AND TRANSLATION 615 
Ja Jakou i hoi ai iluna, mahope iho 0 ka pauana o ko Kaonohiokala 
ola, halawai aku la lakou me Kahalaomapuana iloko o Kealohilani, 
akahi no a lohe lakou aia oia malaila. 
A ma keia halawai ana o lakou, hai aku la o Kahalaomapuana 
i ka moolelo o kona hoihotia’na e like me ka kakou ike ana ma ka 
Mokuna XXVII o keia kaao, a pau keia mau mea, laweia’ku la o 
Kahalaomapuana e pani ma ka hakahaka o Kaonohiokala. 
Ja lakou ma Kahakaekaea, 1 kekahi manawa, nui mai la ke aloha o 
Laiekawai ia Laielohelohe, aka, aole e hiki ma kona manao, he mea 
mau nae 1a Laieikawai ka uwe pinepine no kona kaikaina, a he mea 
haohao no hoi i kona mau makuahonowai ka ike aku i ko Laieikawai 
mau maka, ua ano maka uwe. 
Ninau aku nae o Moanalihaikawaokele i ke kumu o keia mea, 
alaila, hai aku la oia, he maka uwe kona no kona kaikaina. 
I mai nae o Moanalihaikawaokele, “Aole e aeia kou kaikaina e 
noho pu me kakou, no ka mea, ua haumia oia ia Kaonohiokala; aka, 
ina he manao kou i ko kaikaina, alaila, e hoi oe a e pani ma ka 
hakahaka o Kekalukaluokewa.” Aka, ua ae koke ae la o Laieikawai 
j keia mau mea. 
A ma ka la o Laieikawai i hookuuia mai ai, olelo mai la o 
Moanalihaikawaokele, “ E hoi oe a me kou kaikaina, e noho malu 
oe a hiki 1 kou manawa e make ail, a mai keia la aku, aole e kapaia 
kou inoa o Laieikawai; aka, o kou inoa mau o KAWAHINEOKALIULA, 
a ma la inoa ou e kukuli aku ai kou hanauna ia oe, a o oe no ke akua 
o kou mau hanauna.” 
A pau keia kauoha, lawe ae la o Moanalihaikawaokele a kau aku 
la iluna o ke alanui, a kau pu aku la me Moanalihaikawaokele, a 
kuuia mai la ilalo nei. 
Ta manawa, hai aku la o Moanalihaikawaokele i na mea a pau e 
like me ka mea i oleloia maluna, a pau ia, hoi aku la o Moanali- 
haikawaokele iluna, a noho ma ka pea kapu o kukulu o Tahiti. 
Ta manawa, hooili aku la o Kawahineokaliula i ke aupunu i ka 
Makaula, o Laieikawai hoi ka mea i kapaia o Kawahineokaliula, ua 
noho oia ma kona ano akua, a ma ona la i kukuli aku ai ka Makaula, 
a me kona hanauna e like me ka olelo a Moanalihaikawaokele ia ia. 
A ma ia ano no o Laieikawai i noho ai a hikii kona make ana. 
A mai ia manawa mai a hiki i keia mau la, ke hoomanaia nei no e 
kekahi poe ma ka inoa o Kawahineokaliula (Laieikawai). 
(HOPENA) 
